**ZAKLJUČCI SA SJEDNICE ŠKOLSKOG ODBORA ODRŽANE 2. SVIBNJA 2022. GODINE**

**Dnevni red:**

1. Verifikacija Zapisnika 11. sjednice Školskog odbora
2. Donošenje prethodne suglasnosti za zapošljavanje učitelja/ice razredne nastave za rad u produženom boravku za učenike pripadnike romskog podrijetla
3. Donošenje Plana nabave roba i usluga za 2022. godinu
4. Donošenje Odluke o imenovanju Povjerenstva za reviziju i otpis knjižnične građe školske knjižnice
5. Donošenje odluke o dopunama Školskog kurikuluma za školsku godinu 2021./2022.
6. Donošenje prijedloga 1. izmjena i dopuna financijskog plana za 2022. godinu
7. Financijsko izvješće za razdoblje od 1. siječnja 2022. do 31. ožujka 2022. godine
8. Razno:

* Sporazum o korištenju i razgraničenju materijalnih troškova vezano za korištenje prostora u školskoj zgradi za potrebe provođenja programa predškolskog odgoja i obrazovanja dječjeg vrtića „Hlojkica“ Delnice, PO Brod na Kupi.
* Posudba novonabavljenog kombi vozila
* Topli (kuhani) obroci u školskoj kuhinji

**Zaključci:**

Ad 1.) Zapisnik sa 11. sjednice je verificiran.

Ad 2.) Na temelju članka 80. Statuta Osnovne škole Frana Krste Frankopana, Brod na Kupi, članovi Školskog odbora donose Odluku o donošenju prethodne suglasnosti za zasnivanje radnog odnosa učiteljice razredne nastave za rad u produženom boravku za učenike pripadnike romskog podrijetla na temelju natječaja.

Ad 3.) Na temelju članka 80. stavka 1. točke 7. Statuta Osnovne škole Frana Krste Frankopana, Brod na Kupi, Školski odbor donosi Plan nabave za 2022. godinu.

Plan nabave stupa na snagu danom donošenja i objavljuje se u Elektroničkom oglasniku javne nabave i na mrežnim stranicama Škole.

Ad 4.) Na temelju članka 18. Zakona o knjižnicama i knjižničnoj djelatnosti („NN“ br. 17/19, 98/19), članka 5. Pravilnika o reviziji i otpisu knjižnične građe („NN“ br. 21/02), članka 80. Statuta Osnovne škole Frana Krste Frankopana i Pravilnika o radu školske knjižnice, Školski odbor Osnovne škole Frana Krste Frankopana donosi Odluku o imenovanju povjerenstva za reviziju i otpis knjižnične građe školske knjižnice.

Ad 5.) Na temelju članka 28. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 69/18, 98/19, 64/20) i članka 80. Statuta Osnovne škole Frana Krste Frankopana Školski odbor Osnovne škole Frana Krste Frankopana donosi Odluku o I. dopunama Školskog kurikuluma za školsku godinu 2021./2022.

Ad 6.) Na temelju članka 80. stavka 1. točke 7. Statuta Osnovne škole Frana Krste Frankopana, Brod na Kupi Školski odbor Osnovne škole Frana Krste Frankopana Brod na Kupi donosi Odluku o donošenju prijedloga I. izmjena i dopuna financijskog plana za 2022. godinu.

Ad 7.) Na temelju članka 80. Statuta Osnovne škole Frana Krste Frankopana, Brod na Kupi, Školski odbor donosi Odluku o usvajanju financijskog izvješća za razdoblje od 1. siječnja 2022. godine do 31. ožujka 2022. godine.

Ad 8.) Razno:

* Školski odbor je obaviješten o sklopljenom Sporazumu o razgraničenju materijalnih troškova i korištenju prostora između Škole i Dječjeg vrtića „Hlojkica“ Delnice.
* Školski odbor je upoznat sa time da će novonabavljeno kombi vozilo biti vraćeno na kraju nastavne godine.
* Školski odbor je upoznat s načinom pripreme i brojem kuhanih (toplih) obroka koji se za djecu pripremaju u školskoj kuhinji.